CELEX: 32003D0746
Language: el
Date: 2003-10-14 00:00:00
Title: 2003/746/ΕΚ: Απόφαση της Επιτροπής, της 14ης Οκτωβρίου 2003, σχετικά με τον κατάλογο προγραμμάτων για την εκρίζωση και την επιτήρηση ορισμένων ΜΣΕ τα οποία μπορούν να τύχουν χρηματοδοτικής συνδρομής από την Κοινότητα το 2004 [κοινοποιηθείσα υπό τον αριθμό Ε(2003) 3713]

Avis juridique important

|

32003D0746

2003/746/ΕΚ: Απόφαση της Επιτροπής, της 14ης Οκτωβρίου 2003, σχετικά με τον κατάλογο προγραμμάτων για την εκρίζωση και την επιτήρηση ορισμένων ΜΣΕ τα οποία μπορούν να τύχουν χρηματοδοτικής συνδρομής από την Κοινότητα το 2004 [κοινοποιηθείσα υπό τον αριθμό Ε(2003) 3713]  

Επίσημη Εφημερίδα αριθ. L 269 της 21/10/2003 σ. 0024 - 0027

Απόφαση της Επιτροπήςτης 14ης Οκτωβρίου 2003σχετικά με τον κατάλογο προγραμμάτων για την εκρίζωση και την επιτήρηση ορισμένων ΜΣΕ τα οποία μπορούν να τύχουν χρηματοδοτικής συνδρομής από την Κοινότητα το 2004[κοινοποιηθείσα υπό τον αριθμό Ε(2003) 3713](2003/746/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 90/424/EOK του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα(1), όπως τροποποιήθηκε τελευταία από τον κανονισμό (ΕΚ) αριθ. 806/2003(2), και ιδίως το άρθρο 24 παράγραφος 5,Εκτιμώντας τα ακόλουθα:(1) Τα κράτη μέλη και ορισμένα προσχωρούντα κράτη μέλη έχουν υποβάλει στην Επιτροπή προγράμματα για την εκρίζωση και την επιτήρηση ορισμένων μεταδοτικών σπογγωδών εγκεφαλοπαθειών (ΜΣΕ) για τα οποία επιθυμούν να λάβουν χρηματοδοτική συνδρομή από την Κοινότητα.(2) Με βάση τον κανονισμό (ΕΚ) αριθ. 1258/1999 του Συμβουλίου, της 17ης Μαΐου 1999, περί χρηματοδότησης της κοινής γεωργικής πολιτικής(3), τα προγράμματα εκρίζωσης και επιτήρησης των ζωονόσων χρηματοδοτούνται δυνάμει του Τμήματος Εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων. Για σκοπούς δημοσιονομικού ελέγχου, πρέπει να εφαρμοστούν τα άρθρα 8 και 9 του εν λόγω κανονισμού.(3) Τον κανονισμό (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εκρίζωσης ορισμένων μεταδοτικών σπογγωδών εγκεφαλοπαθειών(4), όπως τροποποιήθηκε τελευταία από τον κανονισμό (ΕΚ) αριθ. 1234/2003 της Επιτροπής(5), που θεσπίζει τους κανόνες για την επιτήρηση των ΜΣΕ στα βοοειδή και τα αιγοπρόβατα.(4) Το άρθρο 32 της συνθήκης προσχώρησης του 2003 ορίζει ότι τα νέα κράτη μέλη τυγχάνουν της ίσης μεταχείρισης με τα σημερινά κράτη μέλη όσον αφορά τις δαπάνες στο πλαίσιο του κτηνοτροφικού ταμείου.(5) Ωστόσο, δεν μπορεί να αναληφθεί καμία χρηματοδοτική δέσμευση στο πλαίσιο του προϋπολογισμού του 2004 για οποιοδήποτε πρόγραμμα πριν από την πραγματοποίηση της προσχώρησης του αντίστοιχου κράτους μέλους. Επιπλέον, η εκρίζωση ορισμένων ζωονόσων στα προσχωρούντα κράτη μέλη μπορεί επίσης να συγχρηματοδοτηθεί από άλλα κοινοτικά μέσα.(6) Κατά τη σύνταξη των καταλόγων των προγραμμάτων για την εκρίζωση και την επιτήρηση των ΜΣΕ που κρίνονται κατάλληλα για χρηματοδοτική συνδρομή από την Κοινότητα για το 2004 καθώς και των προτεινόμενων ποσοστών και των ανώτατων ποσών της συνδρομής για κάθε πρόγραμμα πρέπει να λαμβάνονται υπόψη τόσο το ενδιαφέρον κάθε προγράμματος για την Κοινότητα όσο και το ύψος των διαθέσιμων πιστώσεων.(7) Τα κράτη μέλη και τα ενδιαφερόμενα προσχωρούντα κράτη μέλη έχουν παράσχει στην Επιτροπή στοιχεία που της δίνουν τη δυνατότητα να αξιολογήσει το ενδιαφέρον για την Κοινότητα της παροχής χρηματοδοτικής συνδρομής στα προγράμματα για το 2004.(8) Η Επιτροπή έχει εξετάσει κάθε ένα από τα προγράμματα τόσο από κτηνιατρική όσο και από χρηματοοικονομική άποψη και κατέληξε ότι τα εν λόγω προγράμματα πρέπει να συμπεριληφθούν στους καταλόγους προγραμμάτων που μπορούν να τύχουν χρηματοδοτικής συνδρομής από την Κοινότητα το 2004. Η συνδρομή για την επιτήρηση των ΜΣΕ αφορά την εφαρμογή ταχέων δοκιμών, ενώ για την εκρίζωση της τρομώδους νόσου, την καταστροφή των ζώων που βρέθηκαν να είναι θετικά καθώς και τη γονιδιακή αποτύπωση των ζώων.(9) Ενόψει της σημασίας αυτών των μέτρων για την προστασία της δημόσιας υγείας και της υγείας των ζώων καθώς και της σχετικά πρόσφατης θέσπισης αυτών των προγραμμάτων επιτήρησης σε σύγκριση με τα παραδοσιακά προγράμματα εκρίζωσης νόσων καθώς και της υποχρεωτικής εφαρμογής αυτών των προγραμμάτων σε όλα τα κράτη μέλη, πρέπει να εξασφαλισθεί υψηλό επίπεδο χρηματοδοτικής συνδρομής από την Κοινότητα.(10) Συνεπώς κρίνεται κατάλληλο να εγκριθεί ο κατάλογος των προγραμμάτων που μπορούν να τύχουν χρηματοδοτικής συνδρομής από την Κοινότητα το 2004 και να καθοριστεί το ποσοστό και το ανώτατο ποσό των συνδρομών αυτών.(11) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 11. Τα προγράμματα επιτήρησης των ΜΣΕ (ΣΕΒ και τρομώδης νόσος) που παρατίθενται στο παράρτημα Ι πληρούν τα κριτήρια για να τύχουν χρηματοδοτικής συνδρομής από την Κοινότητα κατά το 2004.2. Για κάθε πρόγραμμα της παραγράφου 1, το προτεινόμενο ποσοστό και το ανώτατο ποσό της χρηματοδοτικής συνδρομής της Κοινότητας είναι εκείνο που καθορίζεται στο παράρτημα Ι.Άρθρο 21. Τα προγράμματα εκρίζωσης των ΜΣΕ (τρομώδης νόσος) που παρατίθενται στο παράρτημα ΙΙ πληρούν τα κριτήρια για να τύχουν χρηματοδοτικής συνδρομής από την Κοινότητα το 2004.2. Για κάθε πρόγραμμα της παραγράφου 1, το προτεινόμενο ποσοστό και το ανώτατο ποσό της χρηματοδοτικής συνδρομής της Κοινότητας είναι εκείνο που καθορίζεται στο παράρτημα IΙ.Άρθρο 3Η παρούσα απόφαση απευθύνεται στα κράτη μέλη.Βρυξέλλες, 14 Οκτωβρίου 2003.Για την ΕπιτροπήDavid ByrneΜέλος της Επιτροπής(1) ΕΕ L 224 της 18.8.1990, σ. 19.(2) ΕΕ L 122 της 16.5.2003, σ. 1.(3) ΕΕ L 160 της 26.6.1999, σ. 103.(4) ΕΕ L 147 της 31.5.2001, σ. 1.(5) ΕΕ L 173 της 11.7.2003, σ. 6.ΠΑΡΑΡΤΗΜΑ IΚατάλογος προγραμμάτων επιτήρησης ΜΣΕΠοσοστό και ανώτατο ποσό της κοινοτικής χρηματοδοτικής συνδρομής>ΘΕΣΗ ΠΙΝΑΚΑ>ΠΑΡΑΡΤΗΜΑ IIΚατάλογος προγραμμάτων εκρίζωσης της τρομώδους νόσουΑνώτατο ποσό της κοινοτικής χρηματοδοτικής συνδρομής>ΘΕΣΗ ΠΙΝΑΚΑ>